เนื่องจากจะมาทานขนมร้านนึงไม่ไกลจากร้านนี้ เพื่อนผู้เคยอยู่ถิ่นเก่าที่นี่ เลยชวนว่ามาลองทานร้านอื่นเพิ่มแถวๆนี้ด้วยมั้ย แบบว่าเราก็เป็นเพื่อน(กิน)ที่ดีเสมอ ???? ตอบรับแบบไม่ต้องนับวินาทีกันเลยทีเดียว เพื่อนก็เลยจัดทริป(กิน)ให้ทันทีค่ะ
 
ร้านนี้ก็เป็นอีกร้านที่เพื่อนแนะนำให้มาลอง ได้ถามก่อนมาว่าจอยชอบทานมั้ย เอาเป็นว่าถามว่าไม่ชอบทานอะไรน่าจะได้คำตอบที่น้อยกว่านะคะ อิอิ ???? เพื่อนที่น่ารักก็เลยพามาทันทีค่ะ
 
สำหรับเส้นทางมาร้าน คือแบบเดินตามเพื่อนค่ะ เพื่อนก็บอกนะ ว่าถ้าไปทางโน้นจะเป็นถนนนี้ ไปทางนั้นจะเป็นถนนนู้น แต่ๆ จำไม่ได้อ่ะค่า ???? รู้แค่คร่าวๆว่าร้านนี้จะอยู่ตรงข้ามธนาคาร UOB ค่ะ ตรงสามแยกเจริญกรุง พอแค่นี้แล้วกันเนอะ ????
 
พอมาถึงหน้าร้าน ได้เห็นลายตัวหนังสือชื่อร้าน กับประตูเหล็ก บ่งบอกถึงความเก่าแก่ได้ดีค่ะ พอเข้ามาในร้าน บรรยากาศที่เราเห็นมาแต่เด็ก ฝาผนังปูนสีน้ำตาล รูปภาพติดฝาผนังที่มีทุกบ้าน โต๊ะสีเงินเสียงดังก๊อกแก๊ก กับเก้าอี้ไม้ไม่มีพนักพิง พาลคิดถึงวัยเยาว์ที่เพิ่งมาไม่นาน(เหรอ) ซึ่งเค้าบอกว่าที่นี่เป็นเจ้าแรก "ลอดช่องสิงคโปร์" ตำนานความอร่อยยาวนานกว่า 60 ปีเลยค่ะ
 
มาถึง เราก็สั่งกับเพื่อนกันไปคนละถ้วย และก็หาที่นั่งรอเลยค่ะ ทางร้านก็จะเสริฟน้ำเปล่ามาให้ฟรี รอไม่นานเราก็ได้สิ่งที่สั่งมาค่ะ
 
ลอดช่องสิงคโปร์ ถ้วยละ 20 บาท เสริฟมาในแก้ว พร้อมช้อนเล็กๆ หน้าตาน่าทานมากๆค่ะ เป็นลอดช่องสีเขียวใส มีข้าวโพดผสมด้วย กับน้ำกะทิหอมๆ ด้านบนโปะด้วยน้ำแข็งใสที่ฝนมาละเอียดฟูๆดีค่ะ
 
พอลองทาน อร่อยค่ะ กะทิหอมๆมันๆ ไม่หวานแสบคอไป ลอดช่องก็เนื้อหนุบๆให้ได้เคี้ยวมันๆ มีข้าวโพดเพิ่มความอร่อยอีก ส่วนน้ำแข็งก็ละเอียดดีทำให้ทานรวมๆกันได้โดยไม่สะดุดค่ะ แต่เสียอย่างเดียว ช้อนที่ทานเล็กเกินไปค่ะ (ถ้าเป็นช้อนกลางน่าจะดีกว่า) เวลาตักลอดช่องเส้นยาวๆลื่นๆ ไหลออกจากช้อน ทานได้ไม่กี่เส้นเอง สุดท้ายเลยยกซด หมดกุลสตรีทันใด แต่เพื่อความอร่อย เรายอม อิอิ ว่าแต่คนอื่นยอมมั้ย...ไม่รู้ค่ะ ????
 
ร้านนี้นอกจากลอดช่องสิงคโปร์ ยังมีก๋วยเตี๋ยวขายด้วยค่ะ แบบว่าถ้าหิวๆก็จัดไปทั้งคาวและหวาน อิ่มสบายเลยจ้า หรือใครไม่มีเวลานั่งทาน ทางร้านก็มีแก้วพลาสติกกับหลอดใหญ่ๆแบบทานชานมไข่มุก ให้เราได้เพลิดเพลินกับการเดินไปทานลอดช่องสิงคโปร์ไปได้สะดวกเลยค่ะ ใครมาแถวนี้อย่าลืมมาแวะนะคะ